ปัจจัยความเสี่ยง OHTLTD

บริษัทฯ กำลังเผชิญกับความเสี่ยงต่างๆ รวมถึงผลกระทบย้อนกลับจากภาวะเศรษฐกิจที่ถดถอยทั่วโลก
และสาเหตุจากความไม่แน่นอนทางด้านการเมืองหรือเศรษฐกิจในประเทศไทย ปัจจัยความเสี่ยงอื่นๆ
รวมทั้งความเป็นไปได้ในการโจมตีของผู้ก่อการร้ายต่อโรงแรมหรือในเมืองทั่วๆ ไป
ด้วยผลกระทบเหล่านี้ ทางบริษัทฯก็ยังคงมุ่งเน้นในการบำรุงรักษาโรงแรมให้รัดกุมยิ่งขึ้น
โดยเฉพาะอย่างยิ่ง ด้านอัคคีภัย ชีวิต และความปลอดภัย
โดยให้ความสำคัญสูงสุดในเรื่องเหล่านี้ควบคู่ไปกับการให้บริการด้วยมาตรฐานสูงสุดแก่ลูกค้า

  กลุ่มบริษัทต้องเผชิญกับความเสี่ยงทางการเงินที่สำคัญได้แก่
  ผลกระทบจากการเปลี่ยนแปลงของอัตราดอกเบี้ย การเปลี่ยนแปลงของอัตราแลกเปลี่ยน
  และความเสี่ยงจากการให้สินเชื่อ
  แผนการจัดการความเสี่ยงโดยรวมของกลุ่มบริษัทจึงมุ่งเน้นความผันผวนของตลาดการเงิน
  และแสวงหาวิธีการลดผลกระทบที่ทำให้เสียหายต่อผลการดำเนินงานทางการเงินของกลุ่มบริษัทให้เหลือน้อยที่สุดเท่าที่เป็นไปได้

  ความเสี่ยงจากอัตราดอกเบี้ย

  กลุ่มบริษัทได้กู้ยืมเงินเพื่อใช้ในการดำเนินงาน
  ซึ่งต้องจ่ายอัตราดอกเบี้ยทั้งในอัตราแบบคงที่และแบบลอยตัว
  บริษัทได้ทำสัญญาแลกเปลี่ยนอัตราดอกเบี้ย (Interest Rate Swap Contracts)
  สำหรับเงินกู้ยืมในสกุลเงินบาท เพื่อป้องกันความเสี่ยงที่เกิดจากการผันผวนของอัตราดอกเบี้ย
  บริษัทไม่ได้มีการรับรู้สัญญาแลกเปลี่ยนอัตราดอกเบี้ยดังกล่าวในงบการเงิน ณ วันที่
  ที่ทำสัญญา
  นอกจากนี้บริษัทไม่ได้รับรู้การเปลี่ยนแปลงในมูลค่ายุติธรรมที่เกิดขึ้นในภายหลังของสัญญาแลกเปลี่ยนดังกล่าวในงบกำไรขาดทุน
  กำไรและขาดทุนจากการยกเลิกสัญญาหรือการชำระคืนเงินกู้ยืมก่อนกำหนดจะถูกบันทึกไว้ในงบกำไรขาดทุน

  มูลค่ายุติธรรมของสัญญาแลกเปลี่ยนอัตราดอกเบี้ยที่เปิดสถานะไว้ ณ วันที่ 31 ธันวาคม พ.ศ.
  2551 เป็นสัญญาแลกเปลี่ยน ที่เป็นหนี้สินจำนวน 6.8 ล้านบาท (พ.ศ. 2550 : หนี้สิน 0.2
  ล้านบาท)

  มูลค่ายุติธรรมของสัญญาแลกเปลี่ยนอัตราดอกเบี้ยดังกล่าว
  คำนวณโดยใช้อัตราดอกเบี้ยที่กำหนดโดยธนาคารที่บริษัทเป็น
  คู่สัญญาเสมือนว่าได้ยกเลิกสัญญาเหล่านั้น ณ วันที่ในงบดุล

  ความเสี่ยงจากอัตราแลกเปลี่ยน

  กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศเนื่องจากกลุ่มบริษัทมีลูกหนี้และเจ้าหนี้บางส่วนเป็นสกุลเงินต่างประเทศ
  และบริษัทย่อยแห่งหนึ่งมีความเสี่ยงจากการที่มีเงินลงทุนในบริษัทร่วมในต่างประเทศซึ่งบริษัทย่อยมิได้ทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงไว้
  อย่างไรก็ตาม
  กลุ่มบริษัทเชื่อว่าในสถานการณ์ปัจจุบันความเสี่ยงด้านอัตราแลกเปลี่ยนจะไม่มีผลกระทบที่เป็นสาระสำคัญต่อผลการดำเนินงานของกลุ่มบริษัท
  จึงไม่ได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

  ณ วันที่ 31 ธันวาคม พ.ศ. 2551
  กลุ่มบริษัทมีสินทรัพย์และหนี้สินที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้
  หนี้สินส่วนใหญ่ถึงกำหนดชำระภายใน 1 ปี

+----------------------+------------+-------------+--------------------+
|                      |            |             | อัตราแลกเปลี่ยนถัวเฉลี่ย |
+----------------------+------------+-------------+--------------------+
|                      |            |             | ณ วันที่ 31 ธันวาคม    |
|                      |            |             | พ.ศ. 2551          |
+----------------------+------------+-------------+--------------------+
|                      | ง          |             | บาทต่อหน่วยสกุล       |
|                      | บการเงินรวม |             |                    |
|                      | และงบการเง |             |                    |
|                      | ินเฉพาะบริษัท |             |                    |
+----------------------+------------+-------------+--------------------+
|   สกุลเงิน (หน่วย :     | สินทรัพย์     | หนี้สิน        | เงินตราต่างประเทศ    |
|   ล้าน)               |            |             |                    |
+----------------------+------------+-------------+--------------------+
|                      |            |             |                    |
+----------------------+------------+-------------+--------------------+
|   ดอลลาร์สหรัฐอเมริกา   | 0.29       | -           | 34.8668            |
+----------------------+------------+-------------+--------------------+
|   ยูโร                | 0.04       | -           | 49.0946            |
+----------------------+------------+-------------+--------------------+

  ความเสี่ยงด้านการให้สินเชื่อ

  กลุ่มบริษัทมีความเสี่ยงด้านการให้สินเชื่อที่เกี่ยวเนื่องกับลูกหนี้การค้าที่เกิดจากการให้บริการในการประกอบกิจการโรงแรม
  ซึ่งส่วนใหญ่เป็นการให้บริการแก่บริษัทตัวแทนการท่องเที่ยว บริษัทบัตรเครดิต
  และบริษัทที่มีฐานะการเงินมั่นคง
  กลุ่มบริษัทไม่เคยประสบปัญหาในการเรียกเก็บหนี้อย่างเป็นสาระสำคัญ
  และฝ่ายบริหารของกลุ่มบริษัทเชื่อว่ามูลค่าสูงสุดของความเสี่ยงคือ
  มูลค่าตามบัญชีของลูกหนี้การค้าหักด้วยค่าเผื่อหนี้สงสัยจะสูญตามที่แสดงไว้ในงบดุลรวม

  นอกจากนี้กลุ่มบริษัทมีความเสี่ยงด้านการให้สินเชื่อแก่กิจการอื่น
  เงินให้กู้ยืมดังกล่าวเป็นเงินให้กู้ยืมที่ค้ำประกันโดยที่ดิน และอาคารของกิจการอื่นดังกล่าว
  โดยมีการคิดดอกเบี้ยใกล้เคียงกับราคาตลาด
  และฝ่ายบริหารของกลุ่มบริษัทเชื่อว่ามูลค่าสูงสุดของความเสี่ยง คือ
  มูลค่าตามบัญชีของเงินให้กู้ยืมแก่กิจการอื่นหักด้วยค่าเผื่อหนี้สงสัยจะสูญตามที่แสดงไว้ในงบดุลรวม
  เงินกู้ยืมดังกล่าวจะครบกำหนดชำระคืนภายในเดือนกันยายน พ.ศ. 2551
  ผู้บริหารของบริษัทกำลังเจรจาต่อรองเกี่ยวกับการแก้ไขระยะเวลาในการชำระคืนใหม่